[{"text_idx": "#000000", "text": "La kafplantado en Yunnan-provinco, sudokcidenta C\u0302inio, povas esti spurita al la jaro 1892. Franca misiisto alportis kafsemojn kaj sukcese plantis ilin en iu valo en Binchuan-gubernio. G\u0302is nun, pli ol 30 kafoplantoj el tiuj kafsemoj ankorau\u0306 floras kaj fruktas."}, {"text_idx": "#000001", "text": "Grandskala kafplantado en Yunnan komencig\u0302is meze de la 1950-aj jaroj. G\u0302is la fino de 1997, la kafa areo de la provinco atingis 7 800 hektarojn. Hodiau\u0306 la plantej-areo de la provinco okupas 70% de la landa, kaj kafa produktkvanto korespondas al 83% de la tutlanda. Yunnan-a kafo jam farig\u0302is la c\u0302efa en C\u0302inio."}, {"text_idx": "#000002", "text": "La okcidenta kaj suda partoj de Yunnan-provinco situas inter 15 gradoj de norda latitudo kaj la Tropiko de Kankro. Plejparto de la areo de la provinco estas je alteco inter 1 000 kaj 2 000 metroj super marnivelo. Pro tiuj unikaj kondic\u0302oj, loka kafo havas fortan guston, sed ne estas amara, g\u0302ia odoro estas forta, sed ne frapa, kaj g\u0302ia postgusto estas iomete frukteca. La arabia kafo (Coffea arabica) el Yunnan estas taksita kiel unuaklasa produkto fare de la Internacia Kaf-organizo, g\u0302ia kvalito similas al tiu de la plej bonkvalita arabia kafo el Kolombio."}, {"text_idx": "#000003", "text": "Per diversaj prilaboradoj, kafo de Yunnan iom post iom iras eksterlanden kaj disvastig\u0302as tra la lando, kaj estas g\u0302uata de kafamantoj tra la tuta mondo. Tiel Yunnan iras sur unika vojo al mildigo de malric\u0302eco. La normigo kaj industriigo de kafo helpis lokanojn de c\u0302iuj etnoj kreskigi sian enspezon."}]